ai4bharat/Pralekha huggingface dataset:
पत्तन, पोत परिवहन और जलमार्ग मंत्रालय
भारतीय बंदरगाहों पर कोरोनावायरस का प्रभाव
(माल ढोने वाले जहाजों पर कोरोनावायरस का कोई प्रभाव नहीं है। हालांकि स्वास्थ्य एवं परिवार कल्याण मंत्रालय के निर्देशों के अनुसार विदेश से आने वाले अंतरराष्ट्रीय क्रूज जहाजों को 31 मार्च 2020 तक भारतीय बंदरगाहों पर आने की अनुमति नहीं है।
जहाजरानी मंत्रालय ने समय-समय पर सभी बंदरगाहों के लिए आवश्यक दिशा-निर्देश जारी किए हैं, जिसमें नाविक या क्रूज यात्रियों के लिए स्क्रीनिंग, डिटेक्शन और क्वारंटाइन प्रणाली लगाना, आने वाले चालक दल के सदस्यों/यात्रियों से अपना घोषणापत्र प्राप्त करना, थर्मल स्कैनर्स स्थापित करना, निजी सुरक्षा उपकरण, एन-95 मास्क की खरीद, बंदरगाहों पर यात्रियों और बंदरगाह के अधिकारियों के बीच जागरूकता पैदा करना शामिल है। इसके अलावा, जहाजरानी मंत्रालय के प्रशासनिक नियंत्रण में आने वाले प्रमुख बंदरगाहों ने बीमारी की निगरानी/जहाज और चालक दल/यात्री प्रबंधन के लिए एसओपी का गठन, बंदरगाह के प्रतिबंधित क्षेत्र से बाहर जाने के दौरान थर्मल स्कैनिंग, बंदरगाह के अस्पतालों में आइसोलेशन वार्ड्स, इलेक्ट्रॉनिक/प्रिंट मीडिया/बंदरगाह ट्रस्ट के एलईडी डिस्प्ले बोर्डों और बंदरगाह के अस्पताल में डिस्प्ले के माध्यम से आईईसी गतिविधियां जैसे कई कदम उठाए हैं।
स्वास्थ्य एवं परिवार कल्याण मंत्रालय के दिशा-निर्देशों के अनुसार बंदरगाहों पर आने वाले जहाजों और चालक दल के सदस्यों/यात्रियों की जांच की स्थिति निर्धारित प्रारूप में इकट्ठा की जा रही है और प्रतिदिन कैबिनेट सचिवालय के ई-समीक्षा पोर्टल पर अपलोड की जा रही है। दैनिक आधार पर मंत्रालय में घटनाक्रम पर नजर रखी जा रही है। 18 मार्च 2020 की तारीख तक 559 जहाजों के 25394 यात्रियों/चालक दल के सदस्यों की जांच की गई है। बंदरगाह के अस्पतालों को आइसोलेशन वार्ड के साथ तैयार रखा गया है।
जहाजरानी राज्य मंत्री  श्री मनसुख मांडविया ने राज्य सभा में आज एक लिखित जवाब में यह जानकारी दी।
युवा कार्यक्रम एवं खेल मंत्रालय
टॉप्स ने बैडमिंटन युगल कोच के रूप में माथियास बो को फिर से नियुक्त करने के लिए वित्तीय सहायता को मंजूरी दी; एशियाई चैंपियनशिप में भाग लेने के लिए शटलरों को भी सहायता प्रदान की गई
एशियाई खेलों और राष्ट्रमंडल खेलों की तैयारियों को ठोसरूप देने के लिए, टारगेट ओलंपिक पोडियम योजना  ने माथियास बो को भारत के युगल कोच के रूप में फिर से नियुक्त करने के लिए सात लाख रुपये प्रति माह की वित्तीय सहायता को मंजूरी दी। माथियास बो विशेष रूप से सात्विक और चिराग शेट्टी की पुरुष युगल जोड़ी और युगल टीम के अन्य सदस्यों पर ध्यान देंगे। बो की नियुक्ति एशियाई खेल 2022 तक के लिए की गई है।
गुरुवार को मिशन ओलंपिक सेल की एक बैठक में, फिलीपींस में 26 अप्रैल से शुरू होने वाली एशियाई चैंपियनशिप में शटलरों को भाग लेने में सहायता प्रदान करने के लिए भारतीय बैडमिंटन संघ  के प्रस्तावों को भी मंजूरी दी गई।
यह सहायता महिला एकल खिलाड़ी आकर्षी कश्यप, महिला युगल जोड़ी अश्विनी भट और शिखा गौतम, मिश्रित युगल जोड़ी तनीषा क्रास्टो और ईशान भटनागर, पुरुष युगल जोड़ी विष्णुवर्धन गौड़ पी और कृष्णा प्रसाद के साथ-साथ अर्जुन एम आर और ध्रुव कपिला को प्रदान की गई है।
वर्तमान में विश्व रैंकिंग में 52वें स्थान की खिलाड़ी आकर्षी कश्यप को राष्ट्रमंडल खेलों और एशियाई खेलों की टीम में शामिल किया गया है। अपनी खुशी प्रकट करते हुए उन्होंने कहा, “मैं भगवान की कृतज्ञ हूं कि यह  संभव हुआ। ऐसा मेरी टीम और कोचिंग स्टाफ के पूर्ण सहयोग की वजह सेहो पाया है।"
अगले हफ्ते फिलीपींस में होने वाले टूर्नामेंट और अपने चुनौतीपूर्ण उद्घाटन मैच की प्रतीक्षा करते हुए, उन्होंने कहा, “मैं टॉप्स की बेहद आभारी हूं क्योंकि उन्होंने अंतिम समय में सहायता के मेरे अनुरोध को स्वीकार कर लिया। मेरे सामने एक कठिन ड्रॉ है क्योंकि पहले दौर में मैं अकाने यामागुची के खिलाफ खेल रही हूं जिन्होंने हाल ही में ऑल इंग्लैंड ओपन 2022 जीता था। मैं अपना सर्वश्रेष्ठ प्रयास करूंगी लेकिन मैं जितना अधिक मैच खेलूंगी, उतना ही अधिक मुझे अनुभव मिलेगा और यह सब बड़े लक्ष्य को हासिल करने में मदद करता है।”
आकर्षी जहां इस साल आने वाली चुनौतियों के लिए तैयार हो रही हैं, वहीं वो अपनी आगामी परीक्षाओं में भी अपना सर्वश्रेष्ठ प्रदर्शन करना सुनिश्चित कर रही हैं। आगामी बड़े टूर्नामेंटों से जुड़ी अपनी महत्वाकांक्षाओं का खुलासा करते हुए, बी.ए. तीसरे वर्ष की इस छात्रा ने कहा, “मुझे अंतरराष्ट्रीय सर्किट में कई टूर्नामेंट खेलने पर गर्व है और मेरे पास बहुत जरूरी अनुभव है। मुझे वाकई ऐसा महसूस होता है कि मैं राष्ट्रमंडल खेलों में भारत के लिए पदक प्राप्त कर सकती हूं और मैं एशियाई खेलों में भी अपना सर्वश्रेष्ठ देने के लिए उत्सुक हूं।”
इस बीच, टारगेट ओलंपिक पोडियम योजना ने ओलंपिक में दोहरा पदक जीतने वाली पी.वी. सिंधु के मौजूदा प्रशिक्षक पार्क ताए सांग के स्थान पर विधि चौधरी, जो फिलीपींस में एशियाई चैंपियनशिप के दौरान उनके साथ होंगी, को सहायता प्रदान करने के अनुरोध को भी स्वीकार कर लिया। कोरियाई कोच फिलहाल मई तक वार्षिक अवकाश पर हैं। विधि चौधरी एनआईएस द्वारा प्रशिक्षित एक कोच हैं, जो सिंधु को सुचित्रा अकादमी हैदराबाद में प्रशिक्षण दे रही हैं।
निर्वाचन आयोग
अरुणाचल प्रदेश के मुख्य निर्वाचन अधिकारी की नियुक्ति की गई
भारत निर्वाचन आयोग ने भारतीय प्रशासनिक सेवा के अधिकारी श्री पवन कुमार सैन को अरुणाचल प्रदेश के मुख्य निर्वाचन अधिकारी के रूप में नियुक्ति को स्वीकृति दे दी है। भारतीय प्रशासनिक सेवा  काडर के अधिकारी श्री पवन कुमार सैन को भारतीय प्रशासनिक सेवा की अधिकारी श्रीमती पद्मिनी सिंगला के स्थान पर नियुक्त किया गया है।
विवरण के लिए कृपया यहाँ पर क्लिक कीजिए
प्रधानमंत्री कार्यालय
दुनिया भर के राजनेताओं ने भारत को 100 करोड़ टीकाकरण का लक्ष्य हासिल करने पर बधाई दी
दुनिया भर के राजनेताओं ने आज भारत को 100 करोड़ टीकाकरण का लक्ष्य हासिल करने पर शुभकामनाएं दी हैं और इसे एक विशाल और बेमिसाल उपलब्धि कहा है।
नवीन एवं नवीकरणीय ऊर्जा मंत्रालय
अक्षय ऊर्जा के क्षेत्र में भारत-बहरीन संयुक्त कार्य समूह की पहली बैठक हुई
भारत और बहरीन की सल्तनत के बीच अक्षय ऊर्जा के क्षेत्र में संयुक्त कार्य समूह की पहली वर्चुअल बैठक कल हुई। बहरीन प्रतिनिधिमंडल का नेतृत्व सस्टेनेबल एनर्जी अथॉरिटी के अध्यक्ष एच. ई. डॉ. अब्दुल हुसैन बिन अली मिर्जा ने किया। भारतीय प्रतिनिधिमंडल का नेतृत्व, नवीन और नवीकरणीय ऊर्जा मंत्रालय के संयुक्त सचिव एच.ई. श्री दिनेश दयानंद जगदाले ने किया। बहरीन की सल्तनत में भारत के राजदूत एच. ई. बैठक में पीयूष श्रीवास्तव ने भी बैठक भाग लिया।
भारत और बहरीन के बीच जुलाई 2018 में अक्षय ऊर्जा के क्षेत्र में द्विपक्षीय सहयोग को बढ़ावा देने के लिए एक समझौता ज्ञापन पर हस्ताक्षर किए गए थे।
यह एक बहुत ही सफल बैठक थी, जिसमें दोनों पक्षों ने जलवायु परिवर्तन के लक्ष्यों को पूरा करने के लिए अक्षय ऊर्जा के महत्व को रेखांकित किया और अपनी सरकारों द्वारा निर्धारित किए गए प्रयासों, प्रगति और भविष्य के लक्ष्यों के साथ-साथ इस क्षेत्र में उपलब्ध अवसरों को प्रस्तुत किया।
बहरीन प्रतिनिधमंडल ने अपना अनुभव, विशेषज्ञता और कार्यप्रणाली को साझा करने पर सहमत हुआ। दोनों प्रतिनिधिमंडल ने क्षमता विस्तार में आपसी सहयोग को बढ़ाने पर सहमति दी और संबंधित एजेंसियों के बीच सहयोग बढ़ाने पर जोर दिया। इसके साथ ही इस क्षेत्र में विशेष रूप से सौर, पवन और स्वच्छ हाइड्रोजन के क्षेत्र में दोनों देशों के निजी क्षेत्र के बीच सहयोग पर बढ़ाने पर जोर दिया।
बैठक सौहार्दपूर्ण और मैत्रीपूर्ण माहौल में हुई। दोनों प्रतिनिधिमंडल के बीच पारस्परिक रूप से सुविधाजनक तारीखों पर जेडब्ल्यूजी की बैठक के अगले दौर को आयोजित करने पर सहमति हुई, जो राजनयिक चैनलों के माध्यम से तय किया जाएगा।
सांख्यिकी एवं कार्यक्रम कार्यान्वयन मंत्रालय
भारत में पेरोल रिर्पोटिंग -एक औपचारिक रोजगार परिदृश्य
 ने कुछ विशेष आयामों में प्रगति का आकलन करने के लिए चयनित सरकारी एजेन्सियों के पास उपलब्ध प्रशासनिक रिकॉर्ड पर आधारित सितंबर, 2017 से सितंबर, 2020 की अवधि को कवर करते हुए देश के रोजगार प्रत्याशा पर एक प्रेसनोट जारी किया है।
भारत में पेरोल रिपोर्टिंग पर पीडीएफ देखने के लिए यहां क्लिक करें
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 190.50 करोड़ से अधिक टीके लगाए जा चुके हैं
12-14 आयु वर्ग में 3.06 करोड़ से अधिक खुराकें लगाई गई
भारत में कोरोना के सक्रिय मामले 19,637 हैं
पिछले 24 घंटों में 2,288 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.79 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 190.50 करोड़  से अधिक हो गया। इस उपलब्धि को 2,37,09,334 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 3.06 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल,2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,05,876
|
|
दूसरी खुराक
|
|
1,00,25,523
|
|
प्रीकॉशन खुराक
|
|
49,49,596
|
|
अग्रिम पंक्ति के कर्मी
|
|
पहली खुराक
|
|
1,84,17,036
|
|
दूसरी खुराक
|
|
1,75,57,218
|
||
|
प्रीकॉशन खुराक
|
|
79,89,400
|
|
12-14 वर्ष आयु वर्ग
|
|
पहली खुराक
|
|
3,06,99,031
|
|
दूसरी खुराक
|
|
1,02,47,926
|
|
15-18 वर्ष आयु वर्ग
|
|
पहली खुराक
|
|
5,87,75,749
|
|
दूसरी खुराक
|
|
4,33,26,396
|
|
18-44 वर्ष आयु वर्ग
|
|
पहली खुराक
|
|
55,63,08,512
|
|
दूसरी खुराक
|
|
48,24,87,619
|
|
प्रीकॉशन खुराक
|
|
3,02,686
|
|
45-59 वर्ष आयु वर्ग
|
|
पहली खुराक
|
|
20,30,68,762
|
|
दूसरी खुराक
|
|
18,90,91,565
|
|
प्रीकॉशन खुराक
|
|
8,35,240
|
|
60 वर्ष से अधिक आयु वर्ग
|
|
पहली खुराक
|
|
12,69,72,818
|
|
दूसरी खुराक
|
|
11,78,41,944
|
|
प्रीकॉशन खुराक
|
|
1,57,83,809
|
|
प्रीकॉशन खुराक
|
||
|
2,98,60,731
|
|
कुल
|
|
|
|
1,90,50,86,706
भारत में सक्रिय मामले आज 19,637 हैं। सक्रिय मामले, कुल पॉजिटिव मामलों के 0.05 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 3,044 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,63,949 हो गई है।
बीते 24 घंटे में कोरोना के 2,288 नए मामले सामने आएं।
पिछले 24 घंटों में कुल 4,84,843 जांच की गई हैं। भारत ने अब तक कुल 84.15 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.79 प्रतिशत है और दैनिक रूप से पुष्टि वाले मामलों की दर भी 0.47 प्रतिशत है।
उपभोक्ता कार्य, खाद्य एवं सार्वजनिक वितरण मंत्रालय
रबी विपणन सत्र 2023-24 के लिए गेहूं की खरीद की बेहतर शुरुआत हुई
देश में रबी विपणन सत्र 2023-24 के लिए गेहूं की सरकारी खरीद शुरू हो चुकी है और पिछले वर्ष के शून्य क्रय की तुलना में दिनांक 27.03.2023 तक 10,727 मीट्रिक टन गेहूं की खरीद की गई है। मध्य प्रदेश राज्य के उज्जैन, देवास, इंदौर, शाजापुर और सीहोर आदि क्षेत्रों में गेहूं की सरकारी खरीद हो रही है। यहां पर यह भी ध्यान देने योग्य तथ्य है कि पिछले साल मार्च के महीने में ही कुल खरीद लगभग 10,000 मीट्रिक टन हुई थी, जबकि वर्तमान वर्ष में 27.03.2023 को ही यह आंकड़ा पार हो चुका है। सरकारी एजेंसियों को अपनी फसल बेचने के लिए पिछले साल लगभग 18 लाख किसान वास्तविक आंकड़ों में सार्वजनिक खरीद अभियान में भाग ले रहे थे, जबकि इस साल 31 लाख से अधिक किसान गेहूं की सार्वजनिक खरीद प्रक्रिया में शामिल होने के लिए पहले ही अपना पंजीकरण करा चुके हैं। इस वर्ष गेहूं की अच्छी खरीद के लिए ये शुभ संकेत मिले हैं।
पिछले रबी विपणन सत्र 2022-23 के दौरान वास्तव में खरीदे गए 187.92 लाख मीट्रिक टन गेहूं की तुलना में रबी विपणन सत्र 2023-24 के दौरान खरीद के लिए 341.50 लाख मीट्रिक टन गेहूं की मात्रा का अनुमान लगाया गया है। राज्य सरकारों द्वारा उपलब्ध कराई गई जानकारी के आधार पर राज्य खाद्य सचिवों की 01.03.2023 को हुई बैठक में राज्यवार खरीद अनुमानों को अंतिम रूप दिया गया है।
कृषि एवं किसान कल्याण मंत्रालय द्वारा जारी किये गए दूसरे अग्रिम अनुमान के अनुसार, इस सत्र में गेहूं का अनुमानित उत्पादन लगभग 1121 लाख मीट्रिक टन है। भारतीय खाद्य निगम के क्षेत्रीय कार्यालयों की नवीनतम रिपोर्ट के आधार पर बताया गया है कि हाल की बारिश ने गेहूं के उत्पादन पर प्रतिकूल प्रभाव नहीं डाला है।
सांख्यिकी एवं कार्यक्रम कार्यान्वयन मंत्रालय
सांख्यिकी और कार्यक्रम कार्यान्वयन मंत्रालय 27 जून से 3 जुलाई 2022 के दौरान आजादी का अमृत महोत्सव के तहत प्रतीकात्मक समारोह आयोजित करेगा
सांख्यिकी और कार्यक्रम कार्यान्वयन मंत्रालय 27 जून से 3 जुलाई 2022 के दौरान आजादी का अमृत महोत्सव के तहत सप्ताह भर प्रतीकात्मक समारोहों का आयोजन कर रहा है। एक सप्ताह तक चलने वाले समारोहों के हिस्से के रूप में, क्षेत्र संचालन प्रभाग अन्वेषा 2022 का आयोजन कर रहा है, कॉलेज/विश्वविद्यालय के छात्रों और पूर्व छात्रों के लिए आधिकारिक आंकड़ों पर राष्ट्रव्यापी प्रश्नोत्तरी प्रतियोगिता 27 जून 2022 को राज्य की राजधानी के क्षेत्रीय कार्यालयों में आयोजित की जाएगी।
आजादी का अमृत महोत्सव के उत्सव में छात्रों को शामिल करने की भावना के साथ, इस कार्यक्रम का उद्देश्य आधिकारिक आंकड़ों के बारे में जागरूकता को बढ़ावा देना और भारतीय आधिकारिक सांख्यिकीय प्रणाली के विभिन्न पहलुओं के बारे में युवओं को जानकारी देना है।
दिल्ली में कार्यक्रम का आयोजन क्षेत्र संचालन प्रभाग के राज्य राजधानी क्षेत्रीय कार्यालय द्वारा सरदार वल्लभभाई पटेल सभागार, महाराजा अग्रसेन कॉलेज, वसुंधरा एन्क्लेव, दिल्ली-110096 में किया जा रहा है। इसमें दिल्ली के विभिन्न कॉलेजों/ विश्वविद्यालयों के लगभग सौ छात्रों के भाग लेने की संभावना है। आयोजन में सभी भाग लेने वाले छात्रों को भागीदारी का प्रमाण पत्र प्रदान किया जाएगा और विजेता टीमों को रोमांचक पुरस्कार प्रदान किए जाएंगे।
रक्षा मंत्रालय
भारत-सऊदी अरब द्विपक्षीय समुद्री अभ्यास अल मोहेद अल हिंदी- 2023
भारतीय नौसेना और रॉयल सऊदी नेवल फोर्स  के बीच द्विपक्षीय अभ्यास 'अल मोहेद अल हिंदी- 2023' के दूसरे संस्करण का समुद्री चरण 23-25 मई, 2023 को सऊदी अरब के अल जुबैल में आयोजित किया गया। भारत की ओर से इस अभ्यास में आईएनएस तरकश, आईएनएस सुभद्रा और डोर्नियर मैरीटाइम पेट्रोल एयरक्राफ्ट  ने हिस्सा लिया। वहीं, आरएसएनएफ का प्रतिनिधित्व एचएमएस बद्र व अब्दुल अजीज, एमएच 60आर हेलो और यूएवी द्वारा किया गया।
समुद्र में आयोजित इस तीन दिवसीय अभ्यास में समुद्री परिचालनों की एक व्यापक पहुंच देखी गई। इस अभ्यास का समापन समुद्र में डीब्रीफ  के साथ हुआ और उसके बाद पारंपरिक स्टीम पास्ट हुआ। 'अल मोहेद अल हिंदी- 2023' के सफल आयोजन ने दोनों नौसेनाओं के बीच उच्च स्तर की पेशेवरता, अंतरपरिचालनीयता और सर्वश्रेष्ठ अभ्यासों के आदान-प्रदान को प्रदर्शित किया। इस द्विपक्षीय अभ्यास ने अपने सभी उद्देश्यों को पूरा किया है। दोनों पक्ष इसके अगले संस्करण में इसे और अधिक उन्नत स्तर पर ले जाने की सोच रखते हैं।
कार्मिक, लोक शिकायत एवं पेंशन मंत्रालय
राष्ट्रव्यापी वेबिनार श्रृंखला "अनुभव अवार्डीज़ स्पीक"
प्रधानमंत्री के निर्देश पर पेंशन एवं पेंशनभोगी कल्याण विभाग ने सेवानिवृत्त सरकारी कर्मचारियों के सरकार के साथ काम करने के दौरान हुए अनुभव साझा करने के लिए मार्च 2015 में 'अनुभव' नामक एक ऑनलाइन प्लेटफॉर्म शुरू किया है। विभाग के अनुभव पोर्टल से कुल 92 संगठन जुड़े हैं एवं पोर्टल पर 8778 अनुभव राइट-अप प्रकाशित किए जा चुके हैं। विभाग ने 2016 से 50 अनुभव पुरस्कार प्रदान किए हैं।
अब पेंशन एवं पेंशनभोगी कल्याण विभाग ने राष्ट्रव्यापी मासिक वेबिनार श्रृंखला के माध्यम से अनुभव पुरस्कार विजेताओं को देश के साथ अपने अनुभव साझा करने के लिए एक मंच प्रदान करने का निर्णय लिया है। प्रधानमंत्री के दृष्टिकोण के अनुसार उनका अनुभव उनके संगठन तथा अन्य सरकारी कर्मचारियों के क्षमता निर्माण में मदद करेगा। यह अन्य सेवानिवृत्त सरकारी कर्मचारियों को भी विभाग के अनुभव पोर्टल में सरकारी सेवा के अपने अनुभव साझा करने के लिए प्रोत्साहित करेगा।
तदनुसार इस विभाग ने अनुभव पुरस्कार विजेताओं द्वारा राष्ट्र को कार्य अनुभव साझा करने के लिए अनुभव वेबिनार श्रृंखला शुरू की। सचिव  की अध्यक्षता में 22.11.2022 को आयोजित "अनुभव अवार्डीज़ स्पीक" पर राष्ट्रव्यापी वेबिनार में प्रमुख वक्ताओं डॉ. हेलेन बासिल, सेवानिवृत्त वरिष्ठ अभियंता/वैज्ञानिक, विक्रम साराभाई अंतरिक्ष केंद्र , इसरो एवं श्री के. संतेप्पा, सेवानिवृत्त वैज्ञानिक-एच डीआरडीओ ने अपने अनुभव साझा किए।
वेबिनार के प्रतिभागी अगले एक वर्ष में सेवानिवृत्त होने वाले सरकारी कर्मचारी, मंत्रालय/विभाग/संगठनों के अधिकारी, पेंशनर्स एसोसिएशन, अनुभव पुरस्कार विजेता आदि थे।
राष्ट्रपति सचिवालय
लाल बहादुर शास्त्री राष्ट्रीय प्रशासन अकादमी में 124वें प्रारंभिक प्रशिक्षण कार्यक्रम में भाग लेने वाले राज्य के सिविल सेवा अधिकारियों ने राष्ट्रपति से मुलाकात की
लाल बहादुर शास्त्री राष्ट्रीय प्रशासन अकादमी  में 124वें प्रारंभिक प्रशिक्षण कार्यक्रम में भाग लेने वाले राज्य सिविल सेवा अधिकारियों ने आज राष्ट्रपति भवन में राष्ट्रपति श्रीमती द्रौपदी मुर्मु से मुलाकात की।
इन अधिकारियों को संबोधित करते हुए, राष्ट्रपति ने उन्हें पदोन्नति और भारतीय प्रशासनिक सेवाओं में सम्मिलित होने के लिए बधाई दी। उन्होंने कहा कि लगभग आप सभी ने राज्य सरकारों में विभिन्न पदों पर 20 से अधिक वर्षों तक सेवा की है। इन वर्षों में आपने कई चुनौतियों का सामना किया होगा और कड़े फैसले भी लिए होंगे। राष्ट्रपति ने इनसे ‘राष्ट्र प्रथम और जनता प्रथम’ की भावना के साथ काम करने का आग्रह किया। उन्होंने कहा कि आईएएस अधिकारियों के रूप में उन्हें सत्यनिष्ठा, पारदर्शिता, प्रतिबद्धता और तत्परता के सिद्धांतों का अनुपालन करना चाहिए।
राष्ट्रपति ने कहा कि कई मौकों पर यह देखा जाता है कि यथास्थिति बनाए रखने की प्रवृत्ति बरकरार रखी जाती है। ऐसी प्रवृत्ति या तो सामान्य जड़ता है या यह हमारे आसपास के बदलते परिदृश्य से उत्पन्न लोगों की उभरती समस्याओं के प्रति उदासीनता बरतना है। सिविल सेवकों को 'बेहतर के लिए परिवर्तन' की मानसिकता के साथ आगे बढ़ना चाहिए।
राष्ट्रपति ने कहा कि देश को ऐसे सिविल सेवकों की आवश्यकता है जो नवाचारी, सक्रिय, विनम्र, पेशेवर, प्रगतिशील, ऊर्जावान, पारदर्शी, तकनीक-सक्षम और रचनात्मक हों। इन नेतृत्व शैलियों और मूल्यों को साकार करने वाले प्रशासनिक अधिकारियों को राष्ट्र और नागरिकों की सेवा करने के लिए बेहतर पदों पर तैनात किया जाएगा।
राष्ट्रपति का अभिभाषण देखने के लिए कृपया यहां क्लिक करें -..एमजी/एमएस/एआर/आईपीएस/एसएस
(Visitor Counter : 358
पर्यावरण, वन एवं जलवायु परिवर्तन मंत्रालय
भारत और जर्मनी ने ऊर्जा एवं जलवायु के क्षेत्र में अपनी भागीदारी को अधिक सशक्त करने के तरीकों और साधनों पर चर्चा की
केंद्रीय पर्यावरण, वन एवं जलवायु परिवर्तन मंत्री श्री भूपेन्द्र यादव और जर्मन फेडरल मिनिस्ट्री फॉर इकनॉमिक कोऑपरेशन एंड डेवलपमेंट  के पार्लियामेंट स्टेट सेक्रेटरी श्री नॉर्बर्ट बार्थले और डॉ. मारिया फ्लैक्सबर्थ के बीच आज नई दिल्ली के इंदिरा पर्यावरण भवन में एक द्विपक्षीय बैठक आयोजित की गई।
दोनों पक्षों ने जलवायु परिवर्तन, पानी की कमी, समुद्री एवं वायु प्रदूषण, सर्कुलर इकनॉमी आदि क्षेत्रों को शामिल करते हुए पर्यावरणीय संबंधी व्यापक मुद्दों पर विस्तार से चर्चा की।
बैठक में श्री यादव ने पर्यावरण पर भारत-जर्मन द्विपक्षीय सहयोग के महत्व को स्वीकार किया और भारत में नई प्रौद्योगिकियों को लाने में जर्मनी द्वारा किए गए प्रयासों की सराहना की। उन्होंने प्रधानमंत्री श्री नरेन्द्र मोदी के दूरदर्शी नेतृत्व में जलवायु परिवर्तन से निपटने में भारत की उल्लेखनीय उपलब्धियों पर भी प्रकाश डाला।
दोनों पक्षों ने जलवायु और फोकस-एग्रो-इकोलॉजी एवं सौर भागीदारी में आपसी लचीलेपन जैसे एसडीजी संकेतकों को केंद्र में रखते हुए द्विपक्षीय कार्यक्रमों में सूचनाओं के आदान-प्रदान के महत्व पर जोर दिया।
श्री यादव ने कहा कि भारत और जर्मनी विशेष रूप से सर्कुलर इकनॉमी- ठोस अपशिष्ट , अपशिष्ट जल आदि के उपचार के मोर्चे पर द्विपक्षीय सहयोग को मजबूत करने की संभावनाएं तलाश सकते हैं
रक्षा मंत्रालय
स्वदेशी पनडुब्बी रोधी प्रणाली से लैस ‘कवरत्ती’ को विशाखापत्तनम में कमीशन्ड किया जाएगा
 से लैस “आईएनएस कवरत्ती” को आज भारतीय नौसेना को सौंपा जाएगा। सेना प्रमुख जनरल मनोज मुकुंद नरवणे, पीवीएसएम, एवीएसएम, एसएम, वीएसएम, एडीसी, चीफ ऑफ आर्मी स्टॉफ इसे गुरुवार 22 अक्टूबर 2020 को विशाखापत्तनम में नौसेना डॉकयार्ड को सौंपेंगे। आईएनएस कवरत्ती को प्रोजेक्ट 28  के तहत निर्मित किया गया है।
एएसडब्ल्यू पोत को भारतीय नौसेना के संगठन डायरेक्टरेट ऑफ नेवल डिजाइन  ने डिजाइन किया है और इसे कोलकाता के गार्डन रीच शिपबिल्डर्स एंड इंजीनियर्स  ने बनाया है। इसने भारतीय नौसेना, जीआरएसई और देश की बढ़ती क्षमता को स्वदेशीकरण के माध्यम से आत्मनिर्भर बनाने में मदद किया है। इस प्रकार, यह "आत्मानिर्भर भारत" के हमारे राष्ट्रीय उद्देश्य को पूरा करता है। इस पोत के निर्माण में 90 फीसदी देसी उपकरण लगे हैं और इसके सुपरस्ट्रक्चर के लिए कार्बन कंपोजिट का उपयोग किया गया है। भारतीय जहाज निर्माण में यह सराहनीय उपलब्धि है। पोत के हथियार और सेंसर सुइट मुख्य रूप से स्वदेशी हैं और यह आला क्षेत्र में देश की बढ़ती क्षमता को प्रदर्शित करता है।
आईएनएस कवरत्ती में अत्याधुनिक हथियार प्रणाली है और इसमें ऐसे सेंसर लगे हैं जो पनडुब्बियों का पता लगाने और उनका पीछा करने में सक्षम है। इसके अलावा, पनडुब्बी रोधी युद्ध क्षमता के साथ ही पोत विश्वसनीय आत्मरक्षा क्षमता और लंबी दूरी के संचालन में सक्षम है।
आईएएनएस कवरत्ती को विशाखापट्टनम में कमीशन्ड किया जाएगा। यह पोत युद्ध के लिए बिल्कुल तैयार है। पोत ने सभी प्रणालियों के समुद्री परीक्षणों को पूरा किया गया है। कोविड-19 महामारी के दौरान जारी प्रतिबंधों के बीच इसे नौ सेना को सौंपा जाना एक सराहनीय उपलब्धि है। कवरत्ती को कमीशन्ड किए जाने से भारतीय नौसेना की तैयारियों को मजबूती मिलेगी।
कवरत्ती का नाम पूर्व की आईएनएस कवरात्ती से मिला है जो अर्नला श्रेणी की मिसाइल कार्वेट थी। पुरानी कवरत्ती का 1971 में बांग्लादेश मुक्ति में शामिल हुई थी।
नवीन एवं नवीकरणीय ऊर्जा मंत्रालय
श्री भगवंत खुबा ने नवीन और नवीकरणीय ऊर्जा मंत्रालय में राज्य मंत्री का कार्यभार संभाला
विद्युत और नवीन और नवीकरणीय ऊर्जा मंत्री श्री आर के सिंह की उपस्थिति में आज श्री भगवंत खुबा ने नवीन और नवीकरणीय ऊर्जा मंत्रालय में राज्य मंत्री के रूप में पदभार ग्रहण किया।
इस अवसर पर एमएनआरई, सीजीओ कॉम्प्लेक्स स्थित कार्यालय में उनका स्वागत नवीन एवं नवीकरणीय ऊर्जा मंत्रालय के सचिव श्री इंदु शेखर चतुर्वेदी तथा अन्य वरिष्ठ अधिकारियों के साथ-साथ नवीन एवं नवीकरणीय ऊर्जा मंत्रालय के अंतर्गत विभिन्न सीपीएसयू के सीएमडी द्वारा किया गया।
कौशल विकास एवं उद्यमिता मंत्रालय
केंद्रीय मंत्री श्री धर्मेंद्र प्रधान ने ओडिशा में नुआ ओडिशा- धर्मपद संवाद के अवसर पर 427 स्थानों के प्रतिभागियों को संबोधित किया
दिनभर में राज्य के 30 जिलों में 2 लाख से अधिक अभ्यर्थियों को कैरियर के बारे में परामर्श दिया गया
पेट्रोलियम और प्राकृतिक गैस तथा कौशल विकास एवं उद्यमिता मंत्री श्री धर्मेन्द्र प्रधान ने आज भुवनेश्वर में रेल सभागार में नुआ ओडिशा - धर्मपद संवाद – स्किल साथी युवा सम्मेलन का उद्घाटन किया और सम्मेलन को संबोधित किया। प्रथम स्किल साथी युवा सम्मेलन को ओडिशा के 427 स्थानों पर सीधे प्रसारित किया गया, जिसमें स्किल साथी पहल के तहत 2 लाख से अधिक अभ्यर्थियों को कैरियर के बारे में परामर्श दिया गया। कार्यक्रम के दौरान माननीय मंत्री महोदय ने दूर-दराज के 5 स्थानों यानि मयूरभज, सुंदरगढ़, संबलपुर, कोरापुट और बहरामपुर के युवाओं के साथ वीडियो कांफ्रेंसिंग के जरिए बातचीत भी की।
इस सम्मेलन में ओडिशा के जो पांच सफल युवा शामिल हुए, उनके नाम - नेस्टअवे के संस्थापक श्री अमरेन्द्र साहू, भारतीय वायु सेना में फ्लाइट लेफ्टिनेंट पल्लवी महापात्रा, 5 महाद्वीपों की सबसे ऊंची चोटियों पर चढ़ाई करने वाली पर्वतारोही जोगब्यासा भोई, संयुक्त राष्ट्र हीरा पुरस्कार विजेता श्री चित्तरंजन मोहंती और कैवल्य विचार सेवा समिति  तथा ग्राम समृद्धि ट्रस्ट के संस्थापक श्री विशाल सिंह हैं। प्रतिभागियों ने मंत्री महोदय के साथ पैनल चर्चा में भाग लिया। इस अवसर पर श्री प्रधान ने उत्कृष्ट उपलब्धि हासिल करने वालों को सम्मानित भी किया गया।
स्किल साथी पहल के तहत ओडिशा में अब तक 1 लाख से अधिक और पिछले तीन महीने में देश भर में 10 लाख से अधिक युवाओं को परामर्श दिया गया है। इस पहल से स्किल इंडिया मिशन के तहत व्यावसायिक प्रशिक्षण कार्यक्रमों के बारे में जानकारी प्रदान करने के साथ ही परीक्षण कर इच्छुक लोगों को उनकी रुचि और योग्यता के आधार पर सही विकल्प चुनने के लिए परामर्श दिया जाता है।
ओडिशा के स्किल साथी युवा सम्मेलन में आज राज्य में 30 जिलों के सभी ब्लॉक और शहरी स्थानीय निकायों को कवर करने वाले 427 स्थानों पर 2 लाख से अधिक अभ्यर्थियों को परामर्श दिया गया। इस कार्यक्रम का उद्देश्य राज्य में कौशल विकास के बारे में जन अभियान चलाना और देश में उपलब्ध विभिन्न कौशल विकास के अवसरों का लाभ उठाने के लिए युवाओं को प्रेरित करना है।
प्रतिभागियों को संबोधित करते हुए पेट्रोलियम और प्राकृतिक गैस तथा कौशल विकास एवं उद्यमिता मंत्री श्री धर्मेंद्र प्रधान ने कहा, “माननीय प्रधानमंत्री श्री नरेंद्र मोदी के नए भारत के सपने को नए ओडिशा के बगैर साकार नहीं किया जा सकता है। ओडिशा के युवाओं में हुनर, कौशल और साहस है। इन गुणों से वे किसी भी चुनौती का मुकाबला कर सकते हैं और नया ओडिशा बनाने के लिए मिलकर काम कर सकते हैं। यहां उपस्थित सफल युवा ओडिशा के युवाओं के लिए प्रेरणा हैं और इसका प्रमाण है कि उनके लिए सफलता की कोई सीमा नहीं है। युवाओं को रोजगारोन्मुख बनाने के लिए कौशल विकास एवं उद्यमिता मंत्रालय की कई महत्वपूर्ण पहलों में ओडिशा का स्थान सबसे पहले है। स्किल साथी मॉडल युवाओं को व्यावसायिक शिक्षा और बाजार में उपलब्ध अवसरों के बारे में जानकारी प्रदान करने के लिए तैयार गया था। ओडिशा की क्षमता और उचित प्रयोजन से हम मिलकर यह सुनिश्चित कर सकते हैं कि ओडिशा जल्द ही देश की कौशल राजधानी बने।”आर.के.मीणा/एएम/एमके-
(Visitor Counter : 116
भारतीय प्रतिस्पर्धा आयोग
भारतीय प्रतिस्पर्धा आयोग ने सलिक इंटरनेशनल इन्वेस्टमेंट कंपनी द्वारा ओलम एग्री होल्डिंग्स प्राइवेट लिमिटेड में शेयरों के अधिग्रहण को मंजूरी दी
भारतीय प्रतिस्पर्धा आयोग  ने सलिक इंटरनेशनल इन्वेस्टमेंट कंपनी द्वारा ओलम एग्री होल्डिंग्स प्राइवेट लिमिटेड में शेयरों के अधिग्रहण को मंजूरी दी।
प्रस्तावित संयोजन सलिक इंटरनेशनल इन्वेस्टमेंट कंपनी  द्वारा ओलम एग्री होल्डिंग्स प्राइवेट लिमिटेड  में 35.43 प्रतिशत हिस्सेदारी के अधिग्रहण से संबंधित है।
एसआईआईसी, सऊदी अरब के रियाद स्थित एक असूचीबद्ध सीमित देयता वाली कंपनी है। यह सऊदी एग्रीकल्चरल एंड लाइवस्टॉक इन्वेस्टमेंट कॉरपोरेशन  के पूर्ण स्वामित्व एवं नियंत्रण वाली कंपनी है। सलिक सऊदी अरब की एक निवेश कंपनी है, जो सऊदी अरब तथा अन्य देशों में निवेश के साथ कृषि एवं खाद्य उद्योग के क्षेत्र में सक्रिय है। एसआईआईसी की स्थापना सलिक के अंतरराष्ट्रीय निवेशों को संभालने के लिए की गई है।
ओलम एग्री सिंगापुर में निगमित एक कंपनी है। इसका मुख्यालय सिंगापुर में है और यह कृषिगत सामानों के एक व्यापारी एवं प्रोसेसर के रूप में काम करती है। यह कृषि की संपूर्ण मूल्य श्रृंखला - खेती, खरीद, थोक व्यापार, प्रसंस्करण, शोधन और वितरण में सक्रिय है। खासकर, ओलम एग्री प्रत्यक्ष एवं अप्रत्यक्ष रूप से थोक तथा खुदरा स्तरों पर भारत में चावल सहित विभिन्न कृषिगत वस्तुओं की बिक्री करता है।
इस संबंध में, सीसीआई का विस्तृत आदेश शीघ्र ही आएगा।